Постало је јасно да Француска не може задржати цело шпанско наслеђе, али постало је и јасно да противници не могу да збаце Филипа V од Шпаније. То је постало јасно након француско-шпанских победа у бици код Алмансе 1707, бици код Вилависиосе 1710. и битке код Бривеге 1710. Савезници су на тај начин истерани из средишњих шпанских провинција. Битка код Малплака 1709. показала је да није лако победити Французе. Иако су савезници добили ту битку, била је превелика цена победе. Изгубили су 25.000 војника или дупло више од Француза, које је предводио војвода од Вилара. Војвода од Вилара је предводио француску војску и у бици код Денена 1712. и тада је преокренуо рат одлучујућом победом над савезницима под командом Еугена Савојског. Французи су тада повратили нешто изгубљених територија.